als_Latn dik_Latn sag_Latn
Pas filmit “Burning Man”, regjisori Jonathan Teplitzky na vjen me një tjetër film që ka tërhequr edhe më shumë vëmendjen pas Festivalit të Filmit në Toronto. Bëhet fjalë për “The Railway Man” që na sjell në role kryesore aktorin Colin Firth dhe aktoren Nicole Kidman.
Trailer-i na prezanton me historinë e filmit, që bazohet mbi jeëtn e Eric Lomax (Colin Firth, interpretuar dhe nga Jeremy Irvine në rini gjatë viteve të luftës), njeriut që vuajti torturat e ushtarëve japonezë që e kishin marrë peng në kampin japonez të të burgosurve gjatë Luftës së Dytë Botërore. Pas vitesh të tëra me kujtime të tmerrshme, bashkëshortja e tij Patti (Nicole Kidman) zbulon një ‘ritakim’ me një nga pengmarrësit e tij, që interpretohet nga Hiroyuki Sanada. Pjesë e kastit është dhe aktori Stellan Skarsgard, i cili interpreton një nga miqtë e Lomax nga lufta.
Filmi bazohet mbi librin autobiografik me të njëjtin titull të shkruar nga vetë Lomax. Fans i trenave , hekurudhave dhe tifoz i radios, gjatë Luftës së Dytë Botërore ai u caktua të punonte në hekurudhën Burma-Siam dhe u mbajt peng nga japonezët në vitin 1942 me rënien e Mbretërisë së Bashkuar në Singapor. I tronditur emocionalisht dhe i paaftë për të krijuar marrëdhënie normale, Lomax vuajti për vite me rradhë derisa me ndihmën e një Fondacioni Mjekësor arriti të pranonte atë që kishte ndodhur. 50 vjet pas ngjarjeve të tmerrshme ai ishte në gjendje të takonte një prej torturuesve të tij.
“The Railway Man” do të shfaqet në ekranet e Mbretërisë së Bashkuar më 3 Janar ndërsa ende nuk është bërë e njohur data e premierës së tij në SH.B.A. Si ju duk trailer-i i mësipërm? Mendoni se do të mund të shohim një film të mirë?
Burimi: Showtime
als_Latn als_Latn als_Latn als_Latn als_Latn